Joseph Priestley

I Joseph Priestley  (24 ya ing Marzo 1733 – 6 ya ing Febrero 1804) métung yang Ingles a químico (chemist), filosofong natural, teólogo, gramático ampóng talaturû. Maygit lang 150 déng óbrá nang míbulalag, at mig-experimentu ya karéng pilang sangá ning ciencia.Isaacson, 2004, pp. 140–141, 289Schofield, 1997, p. 142

I Priestley ing tatanggapan dang mékátuklas  king oxygen kapamílatán ning pángarúnut ning mercuric oxide kapamílatán ning pálî, at akawani ne kareng aliwang elementu anyang 774.Agyáng masikan múrin ing patúneng átuklasán né ning quimicong Suecong (Swedish) a i Carl Wilhelm Scheele, minúná nóng álimbag Priestley déng kayang resulta.  Átuklasán néng Scheele ing oxygen kapamílatán ning pámagpálí king potassium nitrate, mercuric oxide, ampóng dakal pang aliwang sangkap anyang manga 1772. Anyang mabie ya, makasandal ing reputacion na king cienciang Priestley king kayang pamanimbentu king carbonated water, deng kayang kasulatan king  electricidad, ampo ing pamanuklas na kareng pilang "angin" (gases), at kareti ing pikabaluan dili ya pin ing  ausan nang  "dephlogisticated air" (oxygen) Priestley. Úli ning pámagpursigí nang Priestley a ipamingwá ya ing teoria ning phlogiston at isakwil ya ing dáratang a chemical revolution, mélakwan yang mágdilidíli king comunidad da réng cientifico.